PATVIRTINTA

Biržų rajono Kirdonių universalaus

daugiafunkcio centro direktoriaus

2017 m. birželio 9 d. įsakymu Nr. V-16

**BIRŽŲ RAJONO KIRDONIŲ UNIVERSALAUS DAUGIAFUNKCIO CENTRO 2017 METŲ VEIKLOS PLANAS**

**I. BENDROSIOS NUOSTATOS**

**VIZIJA**

Kirdonių universalus daugiafunkcis centras-atvira kaitai, šiuolaikiška, patraukli kiekvienam kaimo gyventojui įstaiga, tenkinanti jo švietimo, kultūros, sporto, laisvalaikio ir socialinius poreikius, sudaranti galimybes mokymuisi visą gyvenimą.

**MISIJA**

Teikti vietos gyventojų įvairių interesų ir amžiaus grupių poreikius atitinkančias ikimokyklinio ir priešmokyklinio ugdymo, neformaliojo vaikų ir suaugusiųjų švietimo, kultūros, sporto, laisvalaikio ir socialines paslaugas, tenkinti gyventojų saviraiškos poreikius, užtikrinant jų kokybę, įvairovę ir prieinamumą.

**VERTYBĖS**

Pagarba ir dėmesys kiekvienam Centro lankytojui.

Tolerancija kito nuomonei.

Nuolatinis tobulėjimas.

Lygių galimybių užtikrinimas nepriklausomai nuo amžiaus, lyties, socialinės padėties.

Nuolatinis bendravimas ir bendradarbiavimas.

**PRIORITETAI**

Ugdymo kokybė.

Išsilavinusi, sveika ir pilietiška bendruomenė.

**TIKSLAI**

1. Organizuoti kryptingą, sistemingą ir nuoseklų ugdymą, prioritetą teikiant sveikatos saugojimo kompetencijai.

2. Telkti bendruomenę kultūrinei veiklai, puoselėjant tautiškumą ir draugiškus tarpusavio santykius.

3. Teikti neformaliojo švietimo, socialines, kultūrines, sveikatingumo paslaugas mokyklinio amžiaus vaikams ir suaugusiems.

**II. VEIKLOS TURINYS**

**1. Tikslas: Organizuoti kryptingą, sistemingą ir nuoseklų ugdymą, prioritetą teikiant sveikatos saugojimo kompetencijai.**

|  |  |  |  |  |
| --- | --- | --- | --- | --- |
| **Uždaviniai** | **Priemonės** | **Vykdytojų pareigos, vardas, pavardė** | **Terminai** | **Laukiamas rezultatas** |
| 1.1. Siekti ugdymo kokybės užtikrinimo. | Parengti ikimokyklinio ugdymo programą. | E. Krikščiūnienė,  L. Stačkūnienė | Nauja programa-rugsėjo 1d. | Bus parengta ir vykdoma šiuolaikinius reikalavimus atitinkanti programa. |
| Vykdyti ikimokyklinio ugdymo programą. | Ikimokyklinio ugdymo auklėtojos | Visus metus | Vykdomas kokybiškas, tėvų lūkesčius pateisinantis vaikų ugdymas. |
| Rengti ir vykdyti sveikatingumo programas | Visuomenės sveikatos biuro specialistai, auklėtojos, A. Džiulnaitė | Visus metus | Įvairios tikslinės grupės dalyvaus sveikatinimo veiklose. |
| Parengti ir vykdyti edukacines programas | Auklėtojos, V. Čepulienė | Visus metus | Į edukacinius užsiėmimus įtraukiami kaimo gyventojai, seniūnijos bendruomenių atstovai. |
| Organizuoti tėvų švietimą ugdymo klausimais (susirinkimai, paskaitos, informaciniai stendai) | S.Šimienė, auklėtojos | Visus metus | Tėvai/globėjai supažindinami su ugdymo programa, metodais, naujovėmis, vertinimu. Suteikiama žinių vaikų ugdymo ir vystymosi temomis. |
| Organizuoti šventes (Užgavėnės, Velykos, Motinos diena, rugsėjo 1-oji, Derliaus šventė, Kalėdos) | Auklėtojos, V. Čepulienė | Visus metus | Tradicijų, papročių puoselėjimas, išsaugojimas. Šeimų įtraukimas į švenčių organizavimą ir aktyvų dalyvavimą. |
| 1.2. Sveikatos saugojimas ir sveikos gyvensenos ugdymas | Programų ,,Pienas vaikams“ ir ,,Europos vaisių vartojimo užtikrinimas mokyklose“ vykdymas | S. Šimienė | Rugsėjis-gegužė | Vaikai gaus sveikų ir organizmui būtinų maisto medžiagų. |
| Daržovių, gėlių, vaistažolių lysvių priežiūra lauke. | Auklėtojos | Gegužė- spalis | Bus ugdomi vaikų darbiniai įgūdžiai, vaikai pažins daržoves, gėles, vaistažoles. Mokysis juos auginti ir prižiūrėti |
| Dalyvauti Centro organizuojamame bėgime Vaikų gynimo dienai paminėti | Darbuotojai, vaikai ir jų tėvai, bendruomenė | Birželio 1 d. | Vaikai stiprės fiziškai, dalyvaus kartu su tėvais. |
| 1.3. Sudaryti sąlygas darbuotojų kvalifikacijos kėlimui. | Parengti darbuotojų kvalifikacijos kėlimo planą. | S. Šimienė | Papildomas visus metus pagal galimybes dalyvauti mokymuose, seminaruose. | Parengtas kvalifikacijos kėlimo planas. Kompetencijų įgijimas, nuolatinis profesinis tobulėjimas |
| **2 tikslas.Telkti bendruomenę kultūrinei veiklai, puoselėjant tautiškumą ir draugiškus tarpusavio santykius.** | | | | |
| 2.1. Palaikyti gyventojų iniciatyvas ir organizuoti įvairias veiklas, renginius, plėtoti bendruomenės sociokultūrą. | Organizuoti bendrus renginius, išvykas, šventes, įtraukiant bendruomenę į daugiafunkcio centro veiklą | Kirdonių bendruomenė, S. Šimienė | Visus metus | Stiprinami bendruomenės ryšiai, sudaromos sąlygos žmonių bendravimui, užimtumui, kūrybiškumui, saviraiškai. |
| Dalyvauti Biržų miesto šventės eisenoje | UDC kolektyvas, Kirdonių bendruomenė | Rugpjūčio 5 d. | Stiprinami ryšiai bendruomenėje, įstaigos pristatymas rajone, teigiamo įvaizdžio formavimas. |
| **3 Tikslas. Teikti neformaliojo švietimo, socialines, kultūrines, sveikatingumo paslaugas mokyklinio amžiaus vaikams ir suaugusiems.** | | | | |
| 3.1. Organizuoti įvairias paskaitas, seminarus, edukacinius užsiėmimus įvairaus amžiaus žmonėms. | Plėtoti neformaliojo švietimo būrelių įvairovę | Kultūros darbuotoja, kultūrinės veiklos organizatorė | Visus metus | Įvairių amžiaus grupių gyventojai turės daugiau galimybių pasirinkti veiklas pagal savo pomėgius. |
| Sudaryti sąlygas vaikams, grižusiems iš mokyklos, naudotis kompiuteriais, sporto sale, žaisti žaidimus. | Darbuotojai | Visus metus | Sudaromos sąlygos turiningai ir aktyviai leisti laisvalaikį, dalyvauti kultūriniuose ir edukaciniuose renginiuose. |
| 3.2. Tenkinti vaikų, jaunimo, suaugusiųjų judėjimo poreikius, formuojant sveikatos saugojimo gebėjimus. | Grupinės ir individualios treniruotės, mankštos, užsiėmimai su treniruokliais. | A. Džiulnaitė | Visus metus | Sudarytos sąlygos sveikos gyvensenos įpročiams formuoti, tenkinti prigimtinį poreikį judėti, stiprins sveikatą. |
| Sportinių varžybų ir švenčių organizavimas. | A. Džiulnaitė,  V. Čepulienė | Visus metus | Skatinamas ir stiprinamas sportinis bendradarbiavimas tarp įvairių amžiaus grupių. |
| 3.3. Teikti socialines paslaugas kaimo gyventojams | Savitarnos skalbyklos paslaugų teikimas, dušo paslaugų teikimas | V. Čepulienė | Visus metus | Sudarytos sąlygos naudotis skalbimo ir džiovinimo mašinomis, išsimaudyti duše gyventojams, socialiai remtiniems žmonėms, socialinės rizikos grupių gyventojams. |
| **4. Tikslas. Plėtoti Centro, bendruomenės, socialinių partnerių bendradarbiavimą, siekiant sėkmingos įstaigos veiklos.** | | | | |
| 4.1. Skatinti bendradarbiavimą ir bendruomeniškumą, ieškoti socialinių partnerių bendruomenės poreikių įgyvendinimui. | Bendradarbiauti su Biržų rajono Jurgio Bielinio viešąja biblioteka | S. Šimienė,  S. Stanislovaitytė | Visus metus | Bendrų renginių organizavimas, centro ir bibliotekos ryšių stiprinimas |
| Bendradarbiauti su rajono ikimokyklinėmis ugdymo įstaigomis, daugiafunkciais centrais | S. Šimienė | Visus metus | Pasidalinimas gerąja patirtimi, draugiškų tarpusavio santykių sukūrimas. |
| Bendradarbiauti su savivaldybės visuomenės sveikatos biuru | S. Šimienė | Visus metus | Žinių apie sveikatos stiprinimą, sveiką gyvenseną suteikimas. |
| Plėtoti bendradarbiavimą su rajono, seniūnijos bendruomenėmis | S. Šimienė | Visus metus | Palaikomi bendruomeniški ryšiai, gerosios patirties kultūros srityje sklaida. |
| Bendradarbiauti su Pabiržės seniūnijos specialistais, plėtojant socialinį darbą Centre, sprendžiant gyventojų socialines problemas |  | Visus metus | Bus sprendžiamos gyventojų socialinės problemos, teikiama visokeriopa pagalba. |
| Bendradarbiauti su vietos verslininkais, ūkininkais. | S. Šimienė | Visus metus | Bus suteikiama įvairi pagalba organizuojant centro veiklas, rengiant projektus. |

**III. PROGRAMOS, PROJEKTAI, PLANAI, PAGAL KURIUOS ORGANIZUOJAMA CENTRO VEIKLA**

1. Kirdonių universalaus daugiafunkcio centro ikimokyklinio ugdymo programa.

2. Programa ,,Pienas vaikams“ bei ,,Vaisių ir daržovių vartojimo skatinimas mokyklose“.

3. Kultūrinių renginių metinis planas.

4. Sportinės veiklos metinis planas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_